CELEX: C2004/228/33
Language: lt
Date: 2004-09-11 00:00:00
Title: 2004 m. birželio 28 d. Teisingumo Teismo (penktoji kolegija) nutartis, Byloje C-445/02 P, Glaverbel SA prieš VRDT (Apeliacinis skundas — Reglamentas (EB) Nr. 40/94 — Bendrijos prekių ženklas — Prekių paviršiuje piešiamas motyvas — Absoliutus atsisakymo registruoti pagrindas — Skiriamojo požymio nebuvimas)

11.9.2004   
            
            
               LT
            
            
               Europos Sąjungos oficialusis leidinys
            
            
               C 228/17
            
         
      TEISINGUMO TEISMO (penktoji kolegija)
   
      NUTARTIS
   
   2004 m. birželio 28 d.
   Byloje C-445/02 P, Glaverbel SA prieš VRDT (1)
   
   (Apeliacinis skundas - Reglamentas (EB) Nr. 40/94 - Bendrijos prekių ženklas - Prekių paviršiuje piešiamas motyvas - Absoliutus atsisakymo registruoti pagrindas - Skiriamojo požymio nebuvimas)
   (2004/C 228/33)
   Bylos kalba: anglų
   Byloje C-445/02 P, Glaverbel SA, įsteigta Briuselyje (Belgija), atstovaujama advokato S. Möbus, prieš Vidaus rinkos derinimo tarnybą (prekių ženklams ir pramoniniam dizainui) (VRDT), atstovaujamą G. Schneider ir R. Thewlis, atsakovą pirmoje instancijoje, dėl skundžiamo Europos Bendrijų Pirmosios instancijos teismo (antroji kolegija) 2002 m. spalio 9 d. sprendimo Glaverbel/VRDT (stiklo plokštelės paviršius, T-36/01, Rec. p. II-3887) panaikinimo ta apimtimi, kuria Pirmosios instancijos teismas nusprendė, kad Vidaus rinkos derinimo tarnybos (prekių ženklams ir pramoniniam dizainui) pirmoji apeliacinė taryba 2000 m. lapkričio 30 d. sprendimu byloje R-137/2000-1, kuriuo atsisakoma įregistruoti kaip Bendrijos prekių ženklą stiklo produktų paviršiuje piešiamą motyvą, nepažeidė 1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo (OL 1994, L 11, p. 1.) 7 straipsnio 1 dalis b punktą, Teisingumo Teismas (penktoji kolegija), susidedantis iš kolegijos pirmininko C. Gulmann (pranešėjas), teisėjų R. Silva de Lapuerta ir J. Makarczyk; generalinis advokatas: F. G. Jacobs; sekretorius: R. Grass, 2004 m. birželio 28 d. priėmė nutartį, kurios rezoliucinėje dalyje nurodyta:
   
               1)
            
            
               Atmesti apeliacinį skundą.
            
         
               2)
            
            
               Priteisti iš Glaverbel SA bylinėjimosi išlaidas.
            
         
      (1)  OL C 31, 2003 2 8.